Συγκριτική εξέταση της μορφολογικής προσαρμογής των επιθέτων τουρκικής προέλευσης στα ελληνικά (ΚΝΕ και ΒΙ) και στην κοινή σερβική
Creators: name: Ελευθεριάδου, Καλλιόπη Χρήστου
Publisher: name: Aristotle University of Thessaloniki
Year: 2018
Subjects: μορφολογική προσαρμογή
τουρκικά επίθετα
ελληνική γλώσσα
σερβική γλώσσα
morphological adaptation
Turkish adjectives
Greek language
Serbian language

description: Σκοπός αυτής της εργασίας είναι η συγκριτική εξέταση της μορφολογικής προσαρμογής των επιθέτων τουρκικής προέλευσης στην κοινή ελληνική (ΚΝΕ) και τα βόρεια ελληνικά ιδιώματα (ΒΙ), και στην κοινή σερβική. Λόγω αυτού του περιορισμού, τονίζουμε ότι τα συμπεράσματα που προκύπτουν από τη σύγκριση μεταξύ ΚΝΕ, ΒΙ και κοινής σερβικής παρουσιάζονται με επιφυλάξεις. Στο θεωρητικό πλαίσιο της εργασίας παρουσιάζεται αρχικά η τυπολογία του επιθέτου και ακολουθούν τρία κεφάλαια σχετικά με το επίθετο ως μέρος του λόγου στην ελληνική, τη σερβική και την τουρκική. Καθώς απουσιάζει μια τυπολογία που να στηρίζεται σε διαγλωσσικά δεδομένα και συμπεράσματα σχετικά με τη μορφολογική προσαρμογή των επιθέτων, στην παρούσα εργασία παραθέτουμε τις στρατηγικές προσαρμογής που προτείνει ο Τζιτζιλής (Εισαγωγή). Όσον αφορά τη μέθοδο που ακολουθήσαμεˑ σε πρώτο στάδιο αποδελτιώσαμε και καταγράψαμε τα επίθετα τουρκικής προέλευσης από συνολικά 23 διαλεκτικά λεξικά και γλωσσάρια για τα ΒΙ, το Λεξικό της κοινής νεοελληνικής (ΛΚΝ) για την ΚΝΕ και το Речник српскога језика (РСЈ) για την κοινή σερβική (βλ. Βιβλιογραφία). Στη συνέχεια, διακρίναμε το υλικό που προέκυψε από την αποδελτίωση και για τις τρεις γλωσσικές ποικιλίες (ΚΝΕ, ΚΣ και ΒΙ) σε δύο μεγάλες κατηγορίες: α) επίθετα που προέρχονται από απευθείας προσαρμογή και β) επίθετα που είναι αποτέλεσμα παραγωγής στην ίδια τη γλώσσα υποδοχής. Λαμβάνοντας υπόψη α. τη διάκριση [+/-προσωπικό] (σημασιολογικό κριτήριο) και β. τη φωνηεντόληκτη ή συμφωνόληκτη τουρκική βάση (φωνητικό – μορφολογικό κριτήριο) ταξινομήσαμε το υλικό σε επιπλέον κατηγορίες. Με βάση αυτήν την ταξινόμηση, καταλήξαμε σε κάποιες παρατηρήσεις και συμπεράσματα τα οποία παρουσιάζονται ξεχωριστά για την κάθε γλωσσική ποικιλία στο έκτο και έβδομο κεφάλαιο. Στο τέλος της εργασίας γίνεται μια σύντομη σύγκριση των μεθόδων προσαρμογής των επιθέτων τουρκικής προέλευσης στην ελληνική και τη σερβική και παρουσιάζονται κάποια συμπεράσματα
description: The aim of this thesis is to comparatively examine the morphological adaptation of the adjectives of Turkish origin in Koine, Northern dialects and literary Serbian language. Due to this restriction, we stress that the conclusions drawn from the comparison between Koine, Northern Greek Dialects and literary Serbian are subject to reservations. In the theoretical framework of the thesis, at first we present the typology of the adjective category which is followed by three chapters on the adjectives as a part of speech in Greek, Serbian and Turkish accordingly. As there is no typology based either on translanguage data, or on conclusions regarding the morphological adaptation of the adjectives, we herewith quote the adaptation strategies proposed by Tzitzilis (Εισαγωγή). With regard to the method we followed, we first indexed and recorded the adjectives of Turkish origin from a total of 23 dialectical dictionaries and glossaries for Northern Greek Dialects, Λεξικό της κοινής νεοελληνικής (ΛΚΝ) for Koine and Речник српскога језика (РСЈ) for literary Serbian (s. Bibliography). Subsequently, we distinguished the data that resulted from the indexing for all three linguistic varieties into two major categories: a) adjectives coming from direct adaptation; and b) adjectives derived in the recipient language. Taking into account the [+/- human] distinction (semantic criterion) and the vocal or consonant-ended turkish base (phonetical - morphological criterion) we classified our data into additional categories. Based on this classification, we have come up with some observations and conclusions which are presented separately for each language variety in the sixth and seventh chapter. At the end of the thesis lies a short comparison of the methods of adaptation of adjectives of Turkish origin in Greek and Serbian, as well as some conclusions